અમદાવાદઃ ગુજરાત વિધાનસભાની ચૂંટણીમાં પહેલા તબક્કાનું મતદાન 9 ડિસેમ્બરના રોજ પૂર્ણ થઈ ગયું છે. એક ખાનગી ચેનલ અનુસાર નર્મદાના એક બુથ પર અધિકારીઓની લાપરવાહી જોવા મળી હતી. આ બુથના અધિકારીઓ ઈલેક્ટ્રોનિક વોટિંગ મશીન અને વીવીપેટ મશીન લઈ જવાનું જ ભૂલી ગયા હતા. અંતે સ્થાનીક લોકોએ આ મશીનોને જિલ્લા અધિકારી પાસે પહોંચાડ્યા હતા. આ મામલે આયોગે અધિકારીઓ સામે તપાસનો આદેશ કર્યો છે.